
CONSILIUL JUDEŢEAN
		                
H O T Ă R Â R E
privind acordarea unor recompense financiare elevulului Rareş Darius Buhai, medaliat cu aur la Olimpiada Internaţională de  Informatică, profesorului  coordonator domnul  Constantin  Gălăţan  şi  susţinerea  financiară  în  vederea organizării  Finalei  de  Cupă  a  României  la  Culturism şi  Fitness-seniori-Ediţia 2012

	Consiliul Judeţean Bistriţa-Năsăud, întrunit în şedinţă ordinară, în prezenţa a 26 consilieri judeţeni;
	Având în vedere:
· expunerea de motive nr. 7122/1/16.10.2012 a preşedintelui Consiliului Judeţean Bistriţa-Năsăud; 
· raportul nr. 7122/2/16.10.2012 al Direcţiei economice din cadrul Consiliului Judeţean Bistriţa-Năsăud;
· adresa nr. 2152/16.10.2012 a Colegiului Naţional ,, Liviu Rebreanu’’ Bistriţa;
· adresa nr. 1919/12.10.2012 a Direcţiei Judeţene pentru Sport şi Tineret Bistrita-Năsăud;
· Hotărârea nr. 3/2012 a Consiliului Judeţean Bistriţa-Năsăud privind aprobarea bugetului propriu pe anul 2012, cu modificările şi completările ulterioare;
· prevederile art. 3, art.12, alin. 2 şi art. 22, 26 şi art. 69, alin. 1, 2, 3 din Legea educaţie fizice şi a sportului nr. 69/2000 cu modificările şi completările ulterioare;
· prevederile art. 103 şi 105 din Legea educaţiei naţionale nr. 1 /2011 cu modificările şi completările ulterioare;
· prevederile art. 3, alin. 2, art.11, art. 12, art. 20 lit. “h’’ şi “k’’şi Anexa nr. 2, cap.I, pct.9, lit. “b’’ din Legea nr. 273/2006 privind finanţele publice locale, cu modificările şi completările ulterioare;
· raportul nr. 7539/25.102012 al Comisiei economice;
· raportul nr. 7547/26.10.2012 al Comisiei de cultură.
În temeiul prevederilor art. 91 şi art. 97 din Legea nr. 215 / 2001 privind administraţia publică locală, republicată, cu modificările şi completările ulterioare,
H O T Ă R Ă Ş T E:

	Art.1. Se aprobă recompensarea financiară a elevului olimpic Rareş Darius Buhai de la Colegiului Naţional ,,Liviu Rebreanu’’ Bistriţa cu suma de 10.000 lei şi a domului profesor Constantin Gălăţan de la acelaşi colegiu cu suma de 5.000 lei. 
Art.2.  Se aprobă susţinearea financiară a Direcţiei Judeţene pentru Sport şi Tineret Bistriţa-Năsăud cu sumă de 2.000 lei în vederea organizării Finalei de Cupă a României la Culturism şi Fitness – seniori – Ediţia 2012.
	Art.3.  Sumele prevăzute la art. 1 şi art. 2 vor fi suportate din bugetul propriu al judeţului de la cap. 67.02 ,,Cultură, Recreere, Religie  şi Sport’’.	 
	Art.4. Prezenta hotărâre a fost adoptată cu un număr de 27 voturi pentru.
Art.5.  Cu ducerea la îndeplinire se încredinţează Direcţia economică  din cadrul  Consiliului Judeţean Bistriţa-Năsăud.  
Art. 6.  Prezenta hotărâre se comunică prin grija Serviciul Comunicare, relaţii publice şi relaţii externe cu:
· Direcţia economică;
· Direcţia Generală a Finanţelor Publice Bistriţa-Năsăud;
· Direcţia Judeţeană pentru Sport şi Tineret Bistriţa-Năsăud; 
· Elevului Rareş Darius Buhai;
· Domnul profesor Constantin Gălăţan;
· Instituţia Prefectului judeţul Bistriţa-Năsăud.

PREŞEDINTE,
EMIL RADU MOLDOVAN





                                                                      Contrasemnează:
		 				              SECRETARUL JUDEŢULUI
                                                                                        IOSIF REDL


Nr. 79 						                                      
Din 26 octombrie 2012
Sabo Augustin  / Georgeta Suciu / 5 exp.
2

image1.png




